KINNITATUD
									Kaitseväe juhataja 27.03.2024
									käskkirjaga nr 549

2. JALAVÄEBRIGAADI PIONEERIPATALJONI 
LIPU KIRJELDUS JA KASUTAMISE KORD 

1.	ÜLDSÄTTED 
 
1.1	Käesoleva korraga kehtestatakse 2. jalaväebrigaadi pioneeripataljoni lipu kirjeldus ja selle kasutamise kord. 
 
2.	LIPU KIRJELDUS 
 
2.1	Pataljoni lipp (lisatud) on kahepoolne.

2.2	Lipu külgedel on must lipuväli embleemiga: hõbedased ristatud kirves ja labidas ning rohelisel südakilbil hõbedane majuskel „P“.
 
2.3	Lipu narmad on hõbedased. 
 
3.	LIPU KASUTAMINE JA HOIUSTAMINE 
 
3.1	Pataljoni lippu kasutatakse kooskõlas Eesti lipu seaduse, teiste õigusaktide ja hea tavaga. 
 
3.2	Brigaadisiseste ürituste korral määrab brigaadiülem liputoimkonna osaluse ja koosseisu.
 
3.3	Pataljonisiseste ürituste korral määrab pataljoniülem üksuse tegevväelaste hulgast liputoimkonna isikkoosseisu.
 
3.4	Lippu hoiustatakse pataljoniülema kabinetis. 
 
3.5	Lipu kasutamisel Kaitseväega seotud üritustel (Eesti Vabariigi aastapäeva paraad, võidupüha paraad jne) määrab Kaitseväe juhataja täpsemad liputoimkonna tingimused (auastmed jmt). 
 
3.6	Lipu kasutamisel käesoleva korraga reguleerimata juhtudel lähtutakse Kaitseväe juhataja vastavasisulistest korraldustest. 

Lisa
Kaitseväe juhataja 27.03.2024
käskkirjaga nr 549 kinnitatud
„2. jalaväebrigaadi pioneeripataljoni 
lipu kirjeldus ja kasutamise kord“ juurde

2. jalaväebrigaadi pioneeripataljoni lipp

Lipu tehniline kirjeldus
 
Lipu mustadel külgedel on embleemina ristatud kirves ja labidas ning rohelisel südakilbil hõbedane majuskel „P“. Embleemi kohal on hõbedane kaarjas tekst, kumerusega ülespoole, suurte ladinakeelsete tähtedega „2. JALAVÄEBRIGAAD“. Embleemist vasakul pool keskel on väeosa asutamise kuupäev „1.VIII“ ja embleemist paremal pool keskel väeosa asutamise aasta „2014“. Embleemi all on hõbedane tekst, suurte ladinakeelsete tähtedega „PIONEERIPATALJON“.

Lipukanga laiuse ja pikkuse suhe on 5:7 (1050 x 1470 mm). Siidnarmaste pikkus on 6 cm (60mm). 
Lipuvarda ehiseks on kuldne ehisotsik, millesse on lõigatud riigivapi lõvide kujutised. 
Lipuvarda külge kinnituvad kaks hõbedast 1470 mm pikkust seotud tuttidega ehisnööri.

Embleemi värvid rahvusvahelise PANTONE värvitabeli järgi on järgmised:
1)	kirves ja labidas – hall (428);
2)	majuskel „P“ – hall (428);
3)	südakilp – roheline (355);
4)	südakilbi ääris – hall (428);
5)	lipu taust – must (Black 6);
6)	lipu narmad – hall (428).